CELEX: 62007CA0570
Language: et
Date: 2010-06-01 00:00:00
Title: Liidetud kohtuasjad C-570/07 ja C-571/07: Euroopa Kohtu (suurkoda) 1. juuni 2010 . aasta otsus (Tribunal Superior de Justicia de Asturias — Hispaania- eelotsusetaotlused) — José Manuel Blanco Pérez, María del Pilar Chao Gómez versus Consejería de Salud y Servicios Sanitarios (C-570/07), Principado de Asturias (C-571/07) (ELTL artikkel 49 — Direktiiv 2005/36/EÜ — Asutamisvabadus — Rahvatervis — Apteegid — Lähedus — Elanikkonna ravimitega varustamine — Haldamise luba — Apteekide territoriaalne jaotus — Rahvastiku tiheduse kriteeriumil põhinevate piirangute kehtestamine — Apteekidevaheline minimaalne vahemaa — Kandidaadid, kes on tegelenud kutsetegevusega ühel osal liikmesriigi territooriumist — Eelisõigus — Diskrimineerimine)

31.7.2010   
            
            
               ET
            
            
               Euroopa Liidu Teataja
            
            
               C 209/3
            
         Euroopa Kohtu (suurkoda) 1. juuni 2010. aasta otsus (Tribunal Superior de Justicia de Asturias — Hispaania- eelotsusetaotlused) — José Manuel Blanco Pérez, María del Pilar Chao Gómez versus Consejería de Salud y Servicios Sanitarios (C-570/07), Principado de Asturias (C-571/07)
   (Liidetud kohtuasjad C-570/07 ja C-571/07) (1)
   
   (ELTL artikkel 49 - Direktiiv 2005/36/EÜ - Asutamisvabadus - Rahvatervis - Apteegid - Lähedus - Elanikkonna ravimitega varustamine - Haldamise luba - Apteekide territoriaalne jaotus - Rahvastiku tiheduse kriteeriumil põhinevate piirangute kehtestamine - Apteekidevaheline minimaalne vahemaa - Kandidaadid, kes on tegelenud kutsetegevusega ühel osal liikmesriigi territooriumist - Eelisõigus - Diskrimineerimine)
   2010/C 209/03
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Asturias
   
      Põhikohtuasja pooled
   
   
      Kaebuse esitajad: José Manuel Blanco Pérez, María del Pilar Chao Gómez
   
      Vastustajad: Consejería de Salud y Servicios Sanitarios (C-570/07), Principado de Asturias (C-571/07)
   
      Teised menetlusosalised: Federación Empresarial de Farmacéuticos Españoles (C-570/07), Plataforma para la Libre Apertura de Farmacias (C-570/07), Celso Fernández Gómez (C-571/07), Consejo General de Colegios Oficiales de Farmacéuticos de España, Plataforma para la Defensa del Modelo Mediterráneo de Farmacias, Muy Ilustre Colegio Oficial de Farmacéuticos de Valencia, Asociación Nacional de Grandes Empresas de Distribución (ANGED)
   
      Ese
   
   Eelotsusetaotlus — Tribunal Superior de Justicia de Asturias — EÜ artikli 43 tõlgendamine — Õigusnormid, mis näevad ette uute apteekide avamise tingimused
   
      Resolutsioon
   
   
               1.
            
            
               ELTL artiklit 49 tuleb tõlgendada nii, et sellega ei ole põhimõtteliselt vastuolus niisugused liikmesriigi õigusnormid, nagu on kõne all põhikohtuasjas, mis kehtestavad piirangud uute apteekide tegevuslubade väljastamisele, nähes ette, et:
               
                           —
                        
                        
                           igas ravimimüügi piirkonnas võib põhimõtteliselt iga 2 800 elaniku kohta asutada ühe apteegi;
                        
                     
                           —
                        
                        
                           täiendava apteegi võib asutada alles selle künnise ületamisel ja enam kui 2 000 elaniku kohta; ning
                        
                     
                           —
                        
                        
                           iga apteegi puhul tuleb kinni pidada minimaalsest vahemaast teiste olemasolevate apteekidega, milleks on üldreeglina 250 meetrit.
                           Niisugused liikmesriigi õigusnormid on ELTL artikliga 49 siiski vastuolus osas, milles 2 800 elaniku ja 250-meetrise vahemaa üldreeglid takistavad kõigil demograafiliste eritunnustega geograafilistel aladel asjakohase apteegiteenuse osutamiseks piisava arvu apteekide asutamist; seda, kas see on nii, tuleb kontrollida liikmesriigi kohtul.
                        
                     
         
               2.
            
            
               ELTL artikliga 49 koostoimes nõukogu 16. septembri 1985. aasta direktiivi 85/432/EMÜ (teatavat farmaatsiaalast tegevust käsitlevate õigus- ja haldusnormide kooskõlastamise kohta) artikli 1 lõigetega 1 ja 2 ning Euroopa Parlamendi ja nõukogu 7. septembri 2005. aasta direktiivi 2005/36/EÜ (kutsekvalifikatsioonide tunnustamise kohta) artikli 45 lõike 2 alapunktidega e ja g on vastuolus niisugused kriteeriumid, nagu on sätestatud 19. juuli 2001. aasta dekreedi 72/2001 apteekide ja apteegiteenuse osutamise kohta Astuuria autonoomses piirkonnas (Decreto 72/2001 regulador de las oficinas de farmacia y botiquines en el Principado de Asturias) lisa punktis 6 ning punkti 7 alapunktis c, mille alusel valitakse uued apteegipidajad.
            
         
      (1)  ELT C 79, 29.3.2008.